ang sabi ni simoun na tinitingnang pasulyap ang insik na waring ibig hulaan ang nasa kalooban nangangailangan pa naman ako ng salapi at inaakala kong mababayaran ninyo ako. ngunit ang lahat ay may kagamutan, ayaw kong mahapay kayo ng dahil lamang sa walang kabuluhang bagay na iyan. siya, isang utang na loob at gagawin kong pito ang siyam na libong utang ninyo sa akin. kayoy nakapagpapasok sa aduana ng lahat ng lampara, mga bakal, mga pinggan, tanso, mga pisong mehikano; nagbibigay kayo ng armas sa mga kombento? napaoo ang insik sa tulong ng tango; ngunit kailangan niyang sumuhol sa maraming tao. lahat akieng bigay sa pale! kung gayon ay tingnan ninyo ang marahang patuloy ni simoun kailangan kong ipapasok ninyo ang ilang kaha ng pusil na dumating ngayong gabi. ibig kong itago ninyo sa inyong tindahan; hindi magkakasiyang lahat sa aking bahay. si quirogay nagulumihanan.